Μαργαρίτα Μπάτλερ

Η λαίδη Μαργαρίτα Μπολέυν, αγγλ.: lady Margaret Boleyn (π. 1454 – 1539) ήταν Ιρλανδή ευγενής, κόρη και συγκληρονόμος του Θωμά Μπάτλερ 7ου κόμη του Όρμοντ. Παντρεύτηκε τον σερ Γουλιέλμου Μπολέυν και μέσω του μεγαλύτερου γιου της, σερ Θωμά Μπολέυν, ήταν η εκ πατρός γιαγιά της Άννας Μπολέυν, 2ης συζύγου του βασιλιά Ερρίκου Η΄ Τυδώρ της Αγγλίας, και προγιαγιάς τής κόρης τής Άννας Μπολέυν και τού Ερρίκου Η΄, Ελισάβετ Α΄ της Αγγλίας.

 Ο βίος της 
Γεννήθηκε στο Κάστρο του Κίλκενυ στην κομητεία Κίλκενυ της Ιρλανδίας, κόρη και συγκληρονόμος του Θωμά Μπάτλερ 7ου κόμη του Όρμοντ και της Άννας Χάνκφορντ. Οι γονείς του πατέρα της ήταν ο Ιάκωβος Μπάτλερ 4ος κόμης του Όρμοντ και η Ιωάννα ντε Μπωσάμπ. Οι γονείς της μητέρας της ήταν ο σερ Ριχάρδο Χάνκφορντ (π. 1397 - 1431) και η Άννα ντε Μόνταγκιου.

Είχε δύο αδελφές: την Άννα, που παντρεύτηκε τον σερ Ιάκωβο ντε Σαιντ Λεζέ, με τον οποίο απέκτησε απογόνους, και την Ελισάβετ. Η Άννα και η Μαργαρίτα ισχυρίζονταν ότι ήταν συγκληρονόμοι του πατέρα τους και της κομητείας του Όρμοντ, αλλά ο εξάδελφός τους, Πιρς Μπάτλερ, ο οποίος είχε τον φυσικό έλεγχο των ιρλανδικών κτημάτων και την υποστήριξη του Ιρλανδικού Συμβουλίου, ισχυριζόταν ότι ήταν ο κληρονόμος μέσω της άμεσης εξ αρρενογονίας γραμμής. Το 1520 ο βασιλιάς της έδωσε χάρη για την ανεξαρτητοποίηση του αρχοντικού (manor) Φρίτγουελ, στο Όξφορντσιρ. Το ζήτημα δεν επιλύθηκε μέχρι το 1528, οπότε η θέση της Μαργαρίτας ήταν καλή, με την επιρροή της εγγονής της, η οποία τότε ήταν αρραβωνιασμένη με τον Ερρίκο Η΄, και τον γιο της Μαργαρίτας, Θωμά Μπολέυν, να έχει την ιδιότητα του συμβούλου του βασιλιά.

Η Μαργαρίτα παντρεύτηκε πριν από τον Νοέμβριο του 1469 τον Γουλιέλμο Μπολέυν, με τον οποίο απέκτησε δέκα παιδιά. Ο γιος της, ο φιλόδοξος αυλικός Θωμάς Μπολέυν, έγινε ο πρώτος κόμης του Γουίλτσιρ και από τον γάμο του με την Ελισάβετ Χάουαρντ, κόρη του κόμη του Σάρεϋ, του μελλοντικού δούκα του Νόρφολκ, έγινε πατέρας της Άννας Μπολέυν, βασιλικής συζύγου της Αγγλίας. Έτσι, η Μαργαρίτα ήταν προγιαγιά της βασίλισσας Ελισάβετ Α΄ Τυδώρ της Αγγλίας. 

Από το 1519 περίπου και μετά, η εξέταση κήρυξε ότι υπέφερε από περιόδους παραφροσύνης, καθιστώντας την ανίκανη να διαχειριστεί τα κτήματά της.

Ήταν η τελευταία από τους Μπολέυν που έζησε στο Κάστρο Χέβερ, καθώς αυτό δόθηκε στην Άννα της Κλέβης το 1540, μετά το τέλος της Μαργαρίτας. Τα εδάφη της διεκδικήθηκαν από το μοναδικό εν ζωή εγγόνι της, τη Μαρία Μπολέυν, και τον σύζυγό της, Γουλιέλμο Στάφορντ.

 Οικογένεια 
Είχε τέκνα:
 Άννα Μπολέυν (18 Νοεμβρίου 1475 - 31 Οκτωβρίου 1479), απεβ. «ηλικίας 3 ετών, 11 μηνών και 13 ημερών», θαμμένη με ένα μνημειώδες ορειχάλκινο γλυπτό στο Μπλίκλινγκ. 
 Θωμάς 1ος κόμης του Γουίλτσιρ και του Όρμοντ (π. 1477 - 12 Μαρτίου 1539) παντρεύτηκε την Ελισάβετ Χάουαρντ· απέκτησε απογόνους, συμπεριλαμβανομένης της βασίλισσας Άννας Μπολέιν.
 Ιωάννης (1481 - 1484)
 Άννα (π. 1483 - 6 Ιανουαρίου 1556). παντρεύτηκε τον Ιωάννη Σέλτον και είχε παιδιά.
 Αντώνιος (1483 - 30 Σεπτεμβρίου 1493).
 Ιωάννα (Αμάτα, Έιμι ή Αν) (γενν. π. 1485), παντρεύτηκε τον Sir Philip Calthorpe, απέκτησε την κόρη Elizabeth Calthorpe.
 Αλίκη (π. 1487 - 1538), παντρεύτηκε τον Ροβέρτο Κλερ.
 Μαργαρίτα (π. 1489 - 1556), παντρεύτηκε τον Ιωάννη Σάκβιλ και απέκτησε παιδιά.  
 Γουλιέλμος (π. 1491 - 18 Δεκεμβρίου 1571), νυμφεύτηκε την Ελένη Βέναμπλς.
 Ιάκωβος (π. 1493 - 5 Δεκεμβρίου 1561), παντρεύτηκε την Ελισάβετ Γουντ.
 Εδουάρδος (γενν. π. 1496) νυμφεύτηκε την Άννα Τέμπεστ.

 Λογοτεχνικές απεικονίσεις 
Η Μαργαρίτα Μπάτλερ ως γιαγιά Μπολέυν εμφανίζεται στο μυθιστόρημα της Φιλίππα Γκρέγκορυ του 2002, «Το άλλο κορίτσι της Μπολέιν». Απεικονίζεται ως μία επικριτική και ανυπότακτη γυναίκα, έξυπνη και αδιάφορη απέναντι στα εγγόνια και τα δισέγγονά της. Φαίνεται να ρωτάει για τη ζωή στην αγγλική αυλή. Η Μαργαρίτα έζησε στο κτήμα Μπολέυν στο κάστρο Χέβερ, και παίζει δευτερεύοντα ρόλο στο μυθιστόρημα.

 Δείτε επίσης 
 Οικογένεια Μπάτλερ

 Αναφορές 

 Εξωτερικοί σύνδεσμοι 
 Οικογένεια Μπάτλερ . Πρόσβαση στις 18 Δεκεμβρίου 2007. [ μη αξιόπιστη πηγή; ]

Κατηγορία:Άγγλοι ευγενείς